Toshkent koʻchalari roʻyxati. Ushbu roʻyxatda Toshkent shahrining koʻchalari, tor koʻchalari, shoh koʻchalari, berk koʻchalari, mahallalari, yoʻllari, yoʻlaklari, maydonlari, bogʻlari, xiyobonlari, mavzelari keltirilgan. Asosiy maqola — Toshkent koʻchalari va Toshkent toponimikasi Tarix. Toshkent shahri 2200 yillik tarixga ega va bu davrda shahar chegaralari ancha kengaydi. Rossiya Imperiyasi Oʻzbekiston hududini IXI-asrda bosib olganidan soʻng Toshkent shahri chegaralari, koʻchalari anchagina oʻzgaradi. Shu vaqtda Toshkent Eski va Yangi shaharlarga boʻlinadi. Ushbu boʻlinish Anhor kanalidan yuzga keladi. Bolsheviklar hukumatga kelgandan soʻng OʻzSSR yaratiladi va Toshkent Oʻrta Osiyoda milliy-hududiy chegaralanish vaqtida 1924-yilda Oʻzbekiston SSR tarkibiga kiradi. 1930-yildan boshlab Toshkent Oʻzbekiston SSRning poytaxtiga aylantiriladi. SSSR davrida Toshkent shahrining aksariyat koʻchalari qurilib, asos solingan boʻlsa, 1991-yilda mustaqillikka erishgach, Toshkentning chegaralari sezilarli darajada kengayadi. Oʻzbekiston mustaqillikka erishgandan keyingi davrda koʻplab tuman va koʻchalar nomlari oʻzgartirildi. Shuni ham hisobga olish kerakki, Oʻzbekiston mustaqillikka erishgach, yangi tumanlar paydo boʻldi, tumanlar chegarasi oʻzgardi, koʻchalar kengaydi. Roʻyxat Toshkentning barcha koʻchalaridan iborat emas va roʻyxat kun sayin toʻldirib boriladi. Ayrim koʻchalar nomlari oʻzgarishi mumkin va ular eski nomlar bilan yozilgan boʻlishi mumkin. Toshkentning rivojlanishi. Toshkent shahrining rivojlanishini bir necha davrlarga boʻlish mumkin. Har bir davr Toshkent shahrining obod boʻlishi bilan birga uning koʻchalari, bogʻlari, mahallalari va hokazolarning obod boʻlishida katta rol oʻynagan. Toshkent shahrining rivojlanishining asosiy davrlari quyida keltirilgan: I. Qadimgi va ilk oʻrta asrlardagi Toshkent II. Islomning oltin davridagi Toshkent III. Moʻgʻullar davridagi Toshkent IV. Temuriylar davridagi Toshkent V. Toshkent Buxoro xonligi tarkibida VI. Toshkent Qoʻqon xonligi tarkibida VII. Toshkent Rossiya imperiyasi tarkibida VIII. Sovet Ittifoqi davridagi Toshkent IX. Mustaqillik davrida